Source: http://rovaniemi.cloudnc.fi/fi-FI/Toimielimet/Kaupunginhallitus/Kokous_2042020/Lomarahojen_maksamisajankohta_vuonna_202(99971)
Timestamp: 2020-06-03 23:26:20+00:00
Document Index: 23995108

Matched Legal Cases: ['§ 180', '§ 206', '§ 174', '§ 175', '§ 176', '§ 177', '§ 178', '§ 179', '§ 181', '§ 182', '§ 183', '§ 184', '§ 185']

Lomarahojen maksamisajankohta vuonna 2020 | Rovaniemi
Kokous 20.4.2020
Lomarahojen maksamisajankohta vuonna 2020
Kaupunginhallitus, kokous 20.4.2020
§ 180 Lomarahojen maksamisajankohta vuonna 2020
ROIDno-2020-907
Antti Määttä, henkilöstöjohtaja, antti.maatta@rovaniemi.fi
Koronapandemiatilanteesta johtuen osalla henkilöstöstä työnteko on estynyt, ja varhaiskasvatuspalvelujen henkilöstön osalta on käynnissä yhteistoimintaneuvottelut, joissa käsitellään työnantajan suunnitelmaa henkilöstön mahdolliseksi lomauttamiseksi. Edellä todetuilla toimenpiteillä on vaikutuksia henkilöstön taloudelliseen toimeentulemiseen, joten henkilöstön aseman helpottamiseksi työnantaja on omasta aloitteestaan selvittänyt lomarahan maksamisajankohdan aikaistamista yhdellä kuukaudella kesäkuulta toukokuulle. Lomarahojen maksamisen aikaistaminen vaikuttaa kaupungin maksuvalmiuteen siten, että kyseisen kuuden miljoonan euron erän maksaminen aikaistuu kuukaudella. Talousyksiköstä saadun tiedon mukaan estettä lomarahojen maksuajankohdan aikaistamiselle ei ole.
Kaupunginhallituksen 7.5.2007 § 206 tekemän päätöksen mukaan lomarahat on maksettu viranhaltijoille ja työntekijöille kesäkuun loppuun mennessä. KVTES:n IV luvun 19 §:n 2 momentin mukaan lomaraha maksetaan elokuun palkanmaksun yhteydessä, ellei paikallisesti toisin sovita.
Koska kunnallinen pääsopimus on irtisanottu päättymään 31.3.2020 ja kunnallinen virka- ja työehtosopimus on voimassa ainoastaan jälkivaikutteisesti, ei uusia paikallisia sopimuksia voida tehdä. Työnantaja on käynyt henkilöstön edustajien kanssa neuvottelun lomarahojen maksamisajankohdan aikaistamisesta toukokuulle. Käydyssä neuvottelussa henkilöstön edustajat pitivät suunnitelmaa kannatettavana eikä heillä ollut siitä huomautettavaa.
Kaupunginhallitus päättää, että lomanmääräytymisvuoden 2019-2020 lomaraha maksetaan kaikille viranhaltijoille ja työntekijöille 31.5.2020 mennessä.
Kaupunginhallitus kuuli asiassa henkilöstöjohtaja Antti Määttää (klo 16.05).
Päivi Alaoja saapui kokoukseen tämän asian esittelyn aikana klo 16.06.
Sarastia, Reino Niemelä, Terttu Juotasniemi, Antti Määttä
§ 174 Kokouksen laillisuus ja päätösvaltaisuus sekä työjärjestyksen hyväksyminen
§ 175 Pöytäkirjan tarkastus
§ 176 Koronavirustilanteeseen varautuminen
§ 177 Ajankohtaiset asiat
§ 178 Ratkaisuvallan delegointi, sähköenergian hankinta
§ 179 Kaupunginvaltuuston 20.1.2020 tekemien päätösten täytäntöönpano
§ 181 Länsi-Lapin luonnonsuojelualueita koskeva asetusvalmistelu
§ 182 Arctic Snowy Owl - tunturipöllö -tunnuksen tuotteiden lisenssisopimus
§ 183 Viranhaltijoiden päätösten otto-oikeus
§ 184 Ilmoitusasiat
§ 185 LISÄPYKÄLÄ: Yksinyrittäjien korona-avustus Rovaniemen yrittäjille (lisäpykälä)